Diari Oficial de la Generalitat Valenciana


Sumari del DOGV 3359, del 27-10-1998 (1998/8466)

RESOLUCIÓ de 17 de setembre de 1998, del president de la Comissió Territorial d'Urbanisme d'Alacant, per la qual es fa públic l'Acord de 8 de juny de 1998, de la Comissió Territorial, relatiu a la modificació puntual número 9 del Pla General d'Ordenació Urbana de Sant Vicent del Raspeig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8466


Data del document
:   17-09-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de setembre de 1998, del president de la Comissió Territorial d'Urbanisme d'Alacant, per la qual es fa públic l'Acord de 8 de juny de 1998, de la Comissió Territorial, relatiu a la modificació puntual número 9 del Pla General d'Ordenació Urbana de Sant Vicent del Raspeig. [1998/A8466]
  
La Comissió Territorial d'Urbanisme, en sessió de 8 de juny de 1998, va adoptar el següent acord:
  
«Vist l'expedient de referència i segons els següents:
  
Antecedents de fet
  
Primer
  
L'Ajuntament, en sessió plenària del dia 30 de juliol de 1997, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 6 de juny de 1997, i en un dels diaris de major difusió provincial el 24 d'abril de 1997, i no s'han presentat al·legacions.
  
Segon
  
La documentació està integrada per memòria informativa i justificativa, plans.
  
Tercer
  
L'objecte del present expedient són diverses modificacions, que consisteixen en:
  
1. Substitució de la qualificació IN-2a per TL-2 en l'illa inclosa en el sòl urbà, delimitada pels carrers del Cotolengo, del Degà i de la prolongació de la Plata, i de TL a TL-1 en els seus voltants.
  
2. Modificació dels paràmetres reguladors de l'edificació: ocupació, alçària i reculades, sense alteració de l'aprofitament i l'edificabilitat en els enclavaments qualificats EA3 que donen al carrer de Xàbia i/o inclosos en la UA-5, terrenys tots aquests urbans, a fi de reduir l'alçària màxima edificable en aquests, de 8 a 5 metres.
  
3. Rectificació d'alineacions en la zona industrial Canastell, concretament en l'eixamplament previst en la connexió entre el carrer dels Artesans i la carretera d'Agost, que inicialment no fou aprovada per la Comissió Territorial d'Urbanisme en emetre-hi un informe desfavorable el Servei de Carreteres de la Conselleria d'Obres Públiques, Urbanisme i Transports, titular de la carretera d'Agost, circumstància que avui ha desaparegut en transferir-se a l'Ajuntament de Sant Vicent del Raspeig la titularitat d'aquest tram viari.
  
Aquesta modificació afecta els terrenys dotacionals, concretament vials, que passen a edificables, qualificació IN 1a, cosa que comporta major aprofitament lucratiu privat, que es compensa en les modificacions següents (4 i 5).
  
4. La modificació consisteix en l'adequació de les determinacions del pla general a les característiques del projecte d'obres de l'autovia d'Alacant-Alcoi, tram Alacant-rambla del Rambutjar. Afecta tot tipus de terrenys, tant urbans, com urbanitzable i no urbanitzable. Pel que fa als sòls urbans, els qualificats IN1a es redueixen de superfície i aprofitament unitari, i els de la UA/29 es redueixen de superfície a costa de l'ampliació prevista del cementeri. Pel que fa als urbanitzable, afecta l'àrea 2/Castellet, del sòl urbanitzable no programat, i suposa un lleuger augment de la dotació esportiva prevista.
  
5. Consisteix en l'adequació de les determinacions del pla general per a possibilitar l'execució i la gestió urbanística per a l'adquisició de sòl en la forma menys costosa als interessos públics, de la ronda de Sant Vicent, prevista pel II Pla de Carreteres de la Comunitat Valenciana.
  
Aquesta modificació afecta els terrenys integrants de la UA/C, que redueix l'edificabilitat d'1,09 a 0,87 m2ut/m2s i, de forma menys significativa, a les unitats d'actuació 33 i 34, així com els terrenys del sector II/2 el Pilar i els terrenys al nord del traçat de la ronda prevista, al costat del terme d'Alacant, que es preveuen excloure del sòl urbà.
  
Quart
  
Consta en l'expedient informe favorable emés per l'Oficina del Pla de Carreteres de la Conselleria d'Obres Públiques, Urbanisme i Transports de 9 de gener de 1998.
  
Cinqué
  
La Comissió Territorial d'Urbanisme, en sessió del dia 30 de gener de 1998, en vista de l'expedient referit i dels diversos informes sectorials que es troben en aquest, acordà aprovar definitivament les modificacions números 1 i 2 i deixar pendent d'aprovació les números 4 i 5, fins que no s'emetera l'informe en torn a la viabilitat d'aquestes i els drets indemnitzatoris que podrien generar, al mateix temps quedà suspesa la modificació número 3, ja que les mesures compensatòries per a aquesta es troben condicionades a l'aprovació definitiva de les modificacions 4 i 5.
  
Consideracions Tecnicojurídiques
  
Primera
  
La tramitació ha sigut correcta, de conformitat amb allò que s'ha establit en l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segona
  
La documentació aportada es considera completa, de conformitat amb allò que s'ha disposat en els articles 27 i concordants de la LRAU.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, atés l'informe emés amb data 12 de maig de 1998 pel cap del Servei de Coordinació Territorial de la Subsecretaria d'Urbanisme i Ordenació Territorial de la Conselleria d'Obres Públiques, Urbanisme i Transports, relatiu a les modificacions 4 i 5, en el qual, en síntesi, manifesta que les modificacions proposades estan justificades, ja que tenen com a objecte crear dotacions públiques de la xarxa primària o estructural destinades a infraestructures viàries i ampliació del cementeri municipal. Es considera important subratllar que la matèria relativa a possibles indemnitzacions derivades per la modificació o revisió dels plans urbanístics no és susceptible de generar la nul·litat dels plans.
  
Quarta
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de pla general de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.A del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Primer
  
Aprovar definitivament les modificacions 3, 4 i 5 de les integrants de la modificació puntual número 9 del Pla General d'Ordenació Urbana de Sant Vicent del Raspeig.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.
  
Contra el present acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.»